《补史十忠诗》
宋代·刘埙

坤维拓提封，形胜古天府。血战五十秋，零落馀八柱。

江南传箭急，谁暇此回顾。落日古渝城，杖钺乃甚武。

天东甑虽堕，吾自强支拄。渡泸躬讨逆，归来战弥苦。

萧条下夔门，机阱伏中路。咄咄快敌仇，谁欤掩抔土。

哀哉关西雄，国亡犹不负。同时督军将，腰金插双虎。

作者简介：刘埙（壎xūn 1240-1319）字起潜，号水云村。学者称水村先生。江西南丰人。南丰著名文人隐士刘镗之侄。宋末元初学者、诗人、评论家。